Oficialusis leidinys L 291 , 06/12/1995 p. 0024 - 0025



Komisijos Reglamentas (EB) Nr. 2810/95 1995 m. gruodžio 5 d. dėl kiaulių skerdenų ir skerdenų pusių tarifų nustatymo ir iš dalies keičiantis Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 3290/94 [2], ypač į jo 11 straipsnio 4 dalį, kadangi buvo atkreiptas dėmesys į tai, kad dėl sveikų skerdenų perkirtimo pusiau būdo, kaip apibrėžta Tarybos reglamente (EEB) Nr. 2658/87 [3] su paskutiniais pakeitimais, padarytais Komisijos reglamentu (EB) Nr. 2588/95 [4], patvirtintoje tarifų ir statistinėje nomenklatūroje, kuris ne visada tiksliai atitinka techninę ir komercinę praktiką, kyla kiaulių skerdenų ir skerdenų pusių klasifikavimo problemų; kadangi būtina patikslinti šį apibrėžimą, siekiant užtikrinti, kad kiaulienos sektoriuje būtų vienodai taikomi bendrieji muitų tarifai; kadangi Reglamento (EEB) Nr. 2759/75 9 straipsnis nustato, kad bendrųjų muitų tarifų muitų normos turi būti taikomos produktams, kuriems galioja bendro kiaulienos rinkos organizavimo principai; kadangi pagal Reglamento (EEB) Nr. 2759/75 15 straipsnio 1 dalį su minėto reglamento taikymu susijusi tarifų nomenklatūra yra įtraukta į bendrąjį muitų tarifą; kadangi todėl ją reikėtų iš dalies pakeisti; kadangi šiame reglamente numatytos priemonės atitinka Kiaulienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Muitams kiaulienos sektoriuje taikyti, toliau išvardytiems išsireiškimams suteikiamos šios reikšmės: subpozicijose 02031110 ir 02032110"skerdenos arba skerdenų pusės": sveikos naminių veislių kiaulių skerdenos be kraujo, išdarinėtos, pašalintais šeriais ir kanopomis. Skerdenų pusės gaunamos perkirtus skerdeną per kiekvieno kaklo, sprando, nugaros, juosmens ir kryžkaulio slankstelio vidurį, taip pat per krūtinkaulio vidurį. Skerdenos ir skerdenų pusės gali būti su galva, kulniukais, inkstų taukais, inkstais, uodega, diafragma arba be jų. Skerdenų pusės gali būti su galvos smegenimis, nugarkaulio smegenimis, liežuviais arba be jų. Paršavedžių skerdenos arba skerdenų pusės gali būti su paūdrėmis (pieno liaukomis) arba be jų. 2 straipsnis Reglamento (EEB) Nr. 2658/87 I priedo 2 dalies 2. A papildomos pastaba ir a punktas keičiami taip: "2. A. Toliau išvardytiems išsireiškimams suteikiamos šios reikšmės: a) subpozicijose 02031110 ir 02032110"skerdenos arba skerdenų pusės": sveikos naminių veislių kiaulių skerdenos be kraujo, išdarinėtos, pašalintais šeriais ir kanopomis. Skerdenų pusės gaunamos perkirtus skerdeną per kiekvieno kaklo, sprando, nugaros, juosmens ir kryžkaulio slankstelio vidurį, taip pat per krūtinkaulio vidurį. Skerdenos ir skerdenų pusės gali būti su galva, kulniukais, inkstų taukais, inkstais, uodega, diafragma arba be jų. Skerdenų pusės gali būti su galvos smegenimis, nugarkaulio smegenimis, liežuviais arba be jų. Paršavedžių skerdenos arba skerdenų pusės gali būti su paūdrėmis (pieno liaukomis) arba be jų;" 3 straipsnis Šis reglamentas įsigalioja nuo 1996 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. gruodžio 5 d. Komisijos vardu Franz Fischler Komisijos narys [1] OL L 282, 1975 11 1, p. 1. [2] OL L 349, 1994 12 31, p. 105. [3] OL L 256, 1987 9 7, p. 1. [4] OL L 264, 1995 11 7, p. 4. --------------------------------------------------